
Tárgy: 


A Zugló Információs és Médiacsoport Korlátolt Felelősségű Társaság     
könyvvizsgálójának megválasztása
I. Előzmények

Önkormányzatunk a Zuglói Városgazdálkodási Közszolgáltató Zártkörűen Működő Részvénytársasággal kötött üzletrész adásvételi szerződéssel megvásárolta a Zugló Információs és Médiacsoport Korlátolt Felelősségű Társaságot (a továbbiakban: Társaság), amely így 2025. augusztus 4-én a Társaság kizárólagos tulajdonosa lett. 
A Társaság könyvvizsgálójának megbízatása 2025. május 31.-ével megszűnt. Felkértem a Társaság ügyvezetőjét, hogy tegye meg a szükséges intézkedéseket annak érdekében, hogy az alapító Önkormányzat a Társaság új könyvvizsgálóját megválaszthassa.
A Ptk. 3:129. § alapján a Képviselő-testület által választott állandó könyvvizsgáló feladata, hogy a könyvvizsgálatot szabályszerűen elvégezze, és ennek alapján független könyvvizsgálói jelentésben foglaljon állást arról, hogy a gazdasági társaság beszámolója megfelel-e a jogszabályoknak és megbízható, valós képet ad-e a társaság vagyoni, pénzügyi és jövedelmi helyzetéről, működésének gazdasági eredményeiről.

Az állandó könyvvizsgáló a könyvvizsgálói nyilvántartásban szereplő egyéni könyvvizsgáló vagy könyvvizsgáló cég lehet. Ha könyvvizsgáló cég látja el a könyvvizsgálói feladatokat, ki kell jelölnie azt a személyt, aki a könyvvizsgálatot személyében végzi.
II. Vélemények
A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1c) bekezdése alapján a könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének. A könyvvizsgálót a társaság legfőbb szerve választja (Ptk. 3: 130. § (1) bekezdés).
A könyvvizsgáló megválasztása során figyelemmel kell lenni arra, hogy nem lehet állandó könyvvizsgáló a gazdasági társaság tagja, vezető tisztségviselője, felügyelőbizottsági tagja és e személyek hozzátartozója. Nem lehet állandó könyvvizsgáló a társaság munkavállalója e jogviszonya fennállása idején, és annak megszűnése után három évig.

Az állandó könyvvizsgálót határozott időre, legfeljebb öt évre lehet megválasztani. Az állandó könyvvizsgáló megbízásának időtartama nem lehet rövidebb, mint a legfőbb szerv által történt megválasztásától a következő beszámolót elfogadó ülésig terjedő időszak (Ptk. 3: 130. § (2) bekezdés).

Kérem, hogy a tisztelt Képviselő-testület a fent ismertetett jogszabályi rendelkezések figyelembevételével válassza meg a társaság új könyvvizsgálóját.
Az ügyvezető úr az alábbi, benyújtott ajánlatok figyelembevételével, a legalacsonyabb összegű ajánlatot adó Report & Audit Könyvvizsgáló és Adótanácsadó Korlátolt Felelősségű Társaság (székhely: 4033 Debrecen, Vak Bottyán u 54., Cégjegyzékszáma: 09-09-006577) megválasztására tett javaslatot. (6. melléklet). A felügyelőbizottság a 4/2025. (10. 01.) számú határozatával a nevezett könyvvizsgáló megválasztását támogatta.
1) Report & Audit Könyvvizsgáló és Adótanácsadó Kft.; ajánlati ár: 450 000 forint + ÁFA/év
2) Tarró és Társa Könyvelő Bt.; ajánlati ár: 5000 000 + ÁFA

A Jogi Főosztály véleménye: az előterjesztésben közölt adatok, egyéb információk alapján az előterjesztéshez jogi észrevételt nem tesz.

III. Bizottsági vélemények

Az előterjesztést a Jogi és Ügyrendi Bizottság és a Gazdasági Bizottsága tárgyalja. 

IV. Határozati javaslatok
Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.

A határozati javaslat 1. pontjának elfogadásához a Magyarország helyi önkormányzatairól szóló 2011. évi CLXXXIX. tv. 42. §-a és 50. §-a alapján minősített többség szükséges; a határozati javaslat egyéb pontjai egyszerű szótöbbséget igényelnek.
Budapest, 2025. október 21.







Rózsa András






            polgármester

Mellékletek:

1. határozati javaslat

2. ügyvezetői javaslat a könyvvizsgáló személyére

3. FEB határozat 

4. könyvvizsgálati szerződés tervezet

5. alapítói határozat
6. az alapító okirat módosításokkal egységes szerkezetbe foglalt tervezete

Az előterjesztést készítette: Jogi Főosztály 






1. melléklet a 123-785/2025. előterjesztéshez
Budapest Főváros XIV. Kerület Zugló Önkormányzata Képviselő-testülete
……../2025. (X. 30.) önkormányzati határozata
a Zugló Információs és Médiacsoport Korlátolt Felelősségű Társaság  könyvvizsgálója 
megválasztásáról
1. Budapest Főváros XIV. Kerület Zugló Önkormányzat Képviselő-testülete, mint a Zugló Információs és Médiacsoport Korlátolt Felelősségű Társaság taggyűlése a Társaság állandó könyvvizsgálójának a REPORT & AUDIT Könyvvizsgáló és Adószakértő Korlátolt Felelősségű Társaságot megválasztja, és felkéri a társaság ügyvezetőjét, hogy az előterjesztés 4. mellékletét képező könyvvizsgálati szerződés felek általi aláírásáról gondoskodjon. 
Határidő: a szerződés megkötésére: 2025. november 14.
Felelős: Victora Zsolt ügyvezető 

2. Budapest Főváros XIV. Kerület Zugló Önkormányzat Képviselő-testülete úgy dönt, hogy a Zugló Információs és Médiacsoport Korlátolt Felelősségű Társaság okiratát az előterjesztés 5. melléklete szerinti alapítói határozattal módosítja; felkéri a polgármestert az alapítói határozat és az előterjesztés 6. mellékletét képező, egységes szerkezetbe foglalt alapító okirat aláírására.

Határidő: a döntést követő 15 napon belül (aláíratásra, változásbejegyzésre megküldésre)

Felelős: Rózsa András polgármester (Jogi Főosztály)







5. melléklet a 123-785/2025. előterjesztéshez

ALAPÍTÓI HATÁROZAT

Budapest Főváros XIV. Kerület Zugló Önkormányzata Képviselő-testülete a Zugló Információs és Médiacsoport Korlátolt Felelősségű Társaság alapító okiratát a .…/2025. (X. 30.) önkormányzati határozatával az alábbiak szerint módosította.

1) Az alapító okirat 16. pontja helyébe az alábbi pont lép:
„16. Könyvvizsgáló

REPORT & AUDIT Könyvvizsgáló és Adószakértő Kft.


Székhelye:

4033 Debrecen, Vak Bottyán u 54.


Cégjegyzékszáma:
09-09-006577


Adószáma:

11822794-2-09


Pénzforgalmi jelzőszáma:
11993001-02324432-00000000 (Erste Bank Zrt.)


A Magyar Könyvvizsgálói Kamara nyilvántartási száma: 001511


(Tagság kelte: 1999.02.02)     

   Képviseletre jogosult ügyvezető, és mint a könyvvizsgálat elvégzéséért                                   személyében felelős 
kijelölt kamarai tag könyvvizsgáló:
Neve:


Gyapjas István




ügyvezető, kamarai tag könyvvizsgáló

Lakcíme:

4033 Debrecen, Vak Bottyán u 54.

Egyéb elérhetőségei:
tel.: +36 (20) 932-3217; e-mail: gyapjasi@t-online.hu
Magyar Könyvvizsgálói Kamara tagszáma: 004857 (Tagság kelte: 1998.04.01)      

A megbízatás kezdő időpontja: 2026. január 1. 

A megbízatás lejárta: 2030. május 31.”
Kelt: Budapest,                                 napján

……….………………………………………………………………

Zugló Információs és Médiacsoport Korlátolt Felelősségű Társaság 

 taggyűlési jogait gyakorló egyedüli tag, Budapest Főváros XIV. Kerület Zugló Önkormányzata Képviselő-testülete

képviseli: Rózsa András polgármester

Ellenjegyzem Budapesten, …………………………. napján dr. Kovács Eszter ügyvéd (1023 Budapest, Lukács utca 4., KASZ: 36063727)”

